./data/stoa0275/stoa017/stoa0275.stoa017.opp-lat1.xml
Tertullian
Huius regulae memores etiam magistratibus et potestatibusofficium possumus reddere secundum patriarchas et ceterosmaiores, qui regibus idololatris usque ad finem idololatriaeapparuerunt  Hinc proxime disputatio oborta est, an servus deialicuius dignitatis aut potestatis administrationem capiat, si abomni specie idololatriae intactum se aut gratia aliqua aut astutiaetiam praestare possit, secundum quod et Ioseph et Daniel mundiab idololatria et dignitatem et potestatem administraverunt in ornamentoet purpura praefecturae totius Aegypti sive Babyloniae Cedamus itaque succedere alicui posse, ut in quoquo honore insolo honoris nomine incedat, neque sacrificet, neque sacrificiisauctoritatem suam accommodet, non hostias locet, non curas templorumdeleget, non vectigalia eorum procuret, non spectaculaedat de suo aut de publico aut edendis praesit, nihil sollemne pronuntietvel edicat, ne iuret quidem; iam vero quae sunt potestatis,neque iudicet de capite alicuius vel pudore — feras enim depecunia — neque damnet neque praedamnet, neminem vinciat, neminem recludat aut torqueat, si haec credibile est fieriposse